stanford-oval/wikipedia huggingface dataset:
טריגווה בראטלי
הערות שוליים

↑  ס. פבלוב, הקשיים הכלכליים של נורבגיה, קול העם, 5 במאי 1954
↑  מיניסטר התחבורה הנורווגי בא לביקור, דבר, 12 במרץ 1962
↑  שני שרים מנורבגיה יבקרו בישראל, למרחב, 7 בינואר 1962
↑  עלי כהן, בנורבגיה ־ הכוחות שקולים והממשלה ימנית, על המשמר, 6 באוקטובר 1969; המשך
↑  ממשלת מיעוט בנורווגיה, מעריב, 14 במרץ 1971
↑  אקונומיסט, הנורווגים והדנים הולכים למשאל־עם בעניין ההצטרפות ל"שוק הארופי", דבר, 25 בספטמבר 1972
↑  ר"מ נורווגיה הגיש התפטרותו, דבר, 8 באוקטובר 1972
↑  בראטלי ירכיב את ממשלת נורווגיה, דבר, 13 בספטמבר 1973
↑  ראש־ממשלת נורווגיה תקף בחריפות התנהגות התביעה במשפט לילהאמר, מעריב, 23 בינואר 1974
↑  ר"מ נורווגיה: היחסים עם ישראל לא יושפעו, דבר, 3 בפברואר 1974
↑  טריגווה בראטלי יפרוש בינואר, דבר, 26 בספטמבר 1975
↑  ש. שלמה, ראש ממשלה חדש בנורווגיה, דבר, 11 בינואר 1976
↑  מי ומי הגיע להלוויה מחוץ לארץ, מעריב, 12 בדצמבר 1978
| --- | --- |
בקרת זהויות :  BIBSYS: 11043259  BnF: cb12530344c (data)  GND: 123289556  ISNI: 0000 0000 3212 4631  KulturNav: b44768c0-ec3c-4df8-9b11-864ddf51036d  LCCN: n80066924  NKC: osd2017945257  NTA: 06812029X  SUDOC: 034559973  VIAF: 74756530   WorldCat (עם VIAF): 74756530
טריטוריית אריזונה (ארצות הברית)

| --- | --- |
דגל

 מפת הטריטוריה
 ממשל
 רשות מחוקקת:  Arizona Territorial Legislature 
 היסטוריה
 תאריכי הקמה:  24 בפברואר 1863 
 תאריכי פירוק:  14 בפברואר 1912 
 ישות קודמת:   טריטוריית ניו מקסיקו   הקונפדרציה טריטוריית אריזונה
 ישות יורשת:  אריזונה אריזונה   נבדה נבדה
 
טריטוריית אריזונה הייתה טריטוריה מאורגנת מאוגדת של ארצות הברית שהתקיימה בין 1863 ל-1912.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עם פרוץ מלחמת האזרחים של ארצות הברית ב-1861 יצרה קונפדרציית המדינות של אמריקה (הדרום) את  טריטוריית אריזונה של הקונפדרציה בחלקה הדרומי של טריטוריית ניו מקסיקו והיא התקבלה כחברה בקונפדרציה בפברואר 1862. בתגובה  במרץ של אותה השנה התקבלה בבית הנבחרים של ארצות הברית הצעת חוק ליצירת טריטוריית אריזונה של ארצות הברית. גבולה של הטריטוריה המוצעת היה שונה במכוון מזה של טריטוריית אריזונה של הקונפדרציה וזאת על מנת שלא להכיר בה דה פקטו. ההצעה עברה בסנאט בפברואר 1863 ונחתמה ב-24 בפברואר על ידי הנשיא לינקולן.
טריטוריית אריזונה של הקונפדרציה התקיימה זמן קצר, והתפרקה כאשר כוחות צבא האיחוד מקליפורניה וקולורדו דחקו את חיילי הקונפדרציה בחזרה לטקסס.
בשעת היווצרה של טריטוריית אריזונה של ארצות הברית הייתה נתונה הבירה המוצעת טוסון בשליטת הקונפדרציה ולכן שימשה פרסקוט כבירה הזמנית. ב-1867 לאחר סיום המלחמה עברה הבירה לטוסון, וב-1889 עברה היא שוב לפיניקס.
אחד האירועים שגרמו להתפתחותה של הטריטוריה ולהגעת מתיישבים מרחבי ארצות הברית והעולם היה גילוי מרבצי כסף. העיר שהתפתחה במיוחד היא טומבסטון.
ב-1910 אישר הסנאט לטריטוריה לכתוב חוקה לקראת הכרזתה כמדינה. 
ב-14 בפברואר 1912 הייתה הטריטוריה למדינה ה-48 של ארצות הברית, המדינה האחרונה שהצטרפה לארצות הברית מבין 48 המדינות בארצות הברית גופא.
הערות שוליים

ערך זה הוא קצרמרבנושא היסטוריה ובנושא גאוגרפיה של ארצות הברית. אתם מוזמנים לתרום לוויקיפדיה ו.
טרור אדום (הונגריה)

| --- | --- |
בלה קון מבקר את נערי-לנין במאי 1919, בודפשט.
בלה קון מבקר את נערי-לנין במאי 1919, בודפשט.
 תאריכי המאבק:  1919 
יוז'ף צ'רני עם חברי נערי-לנין.
הטרור האדום בהונגריה (בהונגרית: Vörösterror) הייתה תקופה של אלימות ודיכוי בשנת 1919 במהלך ארבעת החודשים של הרפובליקה הסובייטית ההונגרית, בעיקר כלפי כוחות אנטי-קומוניסטיים ואחרים שנחשבו כאויבי המדינה באצטלה של אויבי הציבור. לדברי ההיסטריון רובין אוקי, המפלגה הקומוניסטית והמדיניות הקומוניסטית זכו לתמיכה עממית ניכרת בקרב המוני הפועלים של מרכזי תעשייה גדולים - במיוחד בבודפשט - שם מעמד הפועלים ייצג יחס גבוה יותר של התושבים. בכפר ההונגרי, על פי ג'ון לוקאץ', סמכות השלטון לא הייתה קיימת לעיתים קרובות, ושימשה נקודת שיגור להתקוממות אנטי-קומוניסטית. השלטון החדש פעל לפי השיטה הסובייטית: המפלגה הקימה את קבוצות השלום המהפכניות שלה (כמו נערי לנין, שהיו ידועים לשמצה) כדי "להתגבר על מכשולי מהפכת הפרולטריון". הוא קיבל את שמו בהתייחסו לטרור האדום של רוסיה הסובייטית (הרפובליקה הסובייטית הפדרטיבית הסוציאליסטית הרוסית). במהרה הגיע אחריו הטרור הלבן – נגד קומוניסטים, עובדי תעשייה ויהודים.
היסטוריה

במרץ 1919, מפלגת הקומוניסטים של הונגריה, בברית עם המפלגה הסוציאל-דמוקרטית ההונגרית, הרכיבה את ממשלת הונגריה לאחר שהנשיא מיהאי קארואי פרש למעשה או לפחות "זז הצידה". זמן קצר לאחר מכן הקימה מפלגת הקומוניסטים של הונגריה בראשות בלה קון את הרפובליקה הסובייטית ההונגרית.
היסטוריה > הקמת קבוצת הטרור

טיבור סמואלי כתב בדפי ה-Vörös Újság (העיתון האדום):
"בכל מקום מתרוצצים אנטי-מהפכנים. הכו אותם! הכו את ראשם במקום בו אתם מוצאים אותם! לו האנטי-מהפכנים היו מקבלים את השליטה אפילו לשעה אחת, לא היו להם רחמים כלפי שום פועל. לפני שהם חונקים את המהפכה, חנקו אותם אתם בדמם!"
בתמיכתו של סמואלי ארגן יוז'ף צ'רני קבוצה של כ-200 אנשים שכונו נערי-לנין, שמטרתם הייתה לחשוף פעילויות "אנטי-מהפכניות" באזור הכפרי ההונגרי. קבוצות דומות פעלו בתוך בודפשט.
חודשיים לאחר עלייתה לשלטון, ניסתה הממשלה להשיב את הונגריה לגבולות ממלכת הונגריה שלפני מלחמת העולם הראשונה, תחילה על ידי כיבוש חלקים מסלובקיה של ימינו, ולאחר מכן ניסיון לשוב ולכבוש את טרנסילבניה מידי רומניה. הניסיונות הלא מוצלחים הללו, כמו גם חוסר היעילות של הממשלה בתקופת המלחמה, הורידו את התמיכה במפלגה הקומוניסטית, וב-24 ביוני המפלגה הסוציאל-דמוקרטית ניסתה הפיכת השתלטות על השלטון. ניסיון ההפיכה נכשל ובעקבותיו אירעו שורה של מעצרים ותקיפות תגמול כנקמה נגד הסוציאל-דמוקרטים. בתי הדין המהפכניים הוציאו להורג בין 370 ל-587 מהמעוכבים. יש שהציבו את המספר על 590.
היסטוריה > נפילת הרפובליקה

הרפובליקה הסובייטית ההונגרית הסתיימה בשבוע הראשון של אוגוסט 1919, כאשר הכוחות הרומניים הגיעו עד לבודפשט. קון יצא לגלות ברוסיה; סמואלי ברח לאוסטריה אך נתפס ונהרג שם. יוז'ף צ'רני נעצר ונשפט בנובמבר 1919; לשכת עורכי הדין בהונגריה סירבה להגן עליו במשפט, ולכן מונה לו עורך דין על ידי בית המשפט. הוא הוצא להורג בדצמבר. כפי שהיה מקובל בתסיסות הפוליטיות של המאה ה-20, הטרור האדום נענה בגל של פעולות תגמול נגדי ברגע שההנהגה הקומוניסטית ברחה. התקפות אלה על שמאלנים, מהפכנים שנותרו, ויהודים ידועות בשם "הטרור הלבן" ולדברי אנדרו סי. יאנוש, היו הרבה יותר אכזריות, נרחבות וללא אבחנה מאשר הטרור האדום.
ראו גם

טרור קומוניסטי
טרור לבן (הונגריה)
הערות שוליים

↑  Robin Okey (2003). Eastern Europe 1740-1985: Feudalism to Communism. Routledge. p. 162. ISBN 9781134886876.
↑  John Lukacs (1990). Budapest 1900: A Historical Portrait of a City and Its Culture. Grove Press. p. 2012. ISBN 9780802132505.
↑  Szamuely Tibor in 20th of April 1919. said on a speech in Győr: "Now the power is in our hands. Who wants the old reign to come back, they should be hanged quickly. The one of this kind must be neck-bitten. The victory of Hungarian proletariat till this time required no serious numbers of victims. But now there is the need of bloodshed. We mustn't be afraid of blood, the blood is like steel: strengthens the hearth and strengthens the proletarian class. Blood will make us gigantean. [...] We will exterminate the whole bourgeoisie, if we have to."[דרוש מקור]
↑  Vörös Újság, 11 February 1919
↑  Sorensen: "Did Hungary Become Fascist?"; see Leslie Eliason - Lene Bogh Sorensen: Fascism, Liberalism, and Social Democracy in Central Europe: Past and Present, Aarhus Universitetsforlag, 2002, ISBN 87-7288-719-2
↑  Tibor Hajdu. The Hungarian Soviet Republic. Studia Historica. Vol. 131. Academiae Scientiarum Hungaricae. Budapest, 1979
↑  "Magyar Reds On Trial," New York Times, November 27, 1919
↑  Bodo, Bela, Paramilitary Violence in Hungary after the First World War, East European Quarterly, Vol. 38, 2004
↑  Janos, Andrew C. (2012-01-20). The Politics of Backwardness in Hungary, 1825-1945 (באנגלית). Princeton University Press. p. 202. ISBN 978-1400843022.
יז'ייז'אני

| --- | --- |
סמל יז'ייז'אני

 כנסייה ביז'ייז'אני
 מדינה:  אוקראינה אוקראינה
 מחוז:  מחוז טרנופול טרנופול
 גובה:  301 מטרים
 אוכלוסייה:  ‏
  ‑ בעיירה:  1,585 (2014)
 קואורדינטות:  48°53′N 25°56′E﻿ / ﻿48.883°N 25.933°E﻿ / 48.883; 25.933
 אזור זמן:  UTC+2
  מפת מיקום  מפה מפורטת   (למפת אוקראינה מוגדלת) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםיז'ייז'אני(למפת אוקראינה רגילה) קייב דניפרו אודסה לבוב דונצק חרקוב רוסיה בלארוס פולין ס. הו. רומניה מול. סר. הים השחור  ים אזוב  קריםיז'ייז'אני(למפת מחוז טרנופול רגילה) טרנופול צ'ורטקוב קרמניץ בז'ז'ני זברז' טרבובליה בוצ'אץ' בורשצ'יב רובנו חמלניצקי צ'רנוביץ איוואנו-פרנקיבסק לבוביז'ייז'אני(למפת מחוז טרנופול מוגדלת) טרנופול צ'ורטקוב קרמניץ בז'ז'ני זברז' טרבובליה בוצ'אץ' בורשצ'יב רובנו חמלניצקי צ'רנוביץ איוואנו-פרנקיבסק לבוביז'ייז'אני  he tabBackground:;tabBorder:#aaa;defaultTab:0;
יז'ייז'אני (באוקראינית: Озеряни, אוזריאני; בפולנית: Jezierzany; ביידיש: אָזשעראַן) היא עיירה במחוז טרנופול שבמערב אוקראינה, בה התקיימה עד השואה קהילה יהודית גדולה.
תולדות היישוב

העיירה נזכרת מהמאה ה-12, ובמהלך המאה ה-15 הוחרבה בידי הטטרים. בחלוקת פולין הראשונה בשנת 1772 סופחה העיירה לאוסטריה, ולאחר מלחמת העולם הראשונה נכללה בשטחי הרפובליקה הפולנית השנייה.
יהודי יז'ייז'אני

בתחילת המאה ה-20 נמנו בעיירה כ-1,300 יהודים, רוב תושביה, ופעלו בה מפלגות ותנועות נוער ציונית, תלמוד תורה ובית ספר עברי. פעילות זו הופסקה עם כיבוש האזור בידי הסובייטים בספטמבר 1939.
ב-8 ביולי 1941 נכבשה העיירה בידי ההונגרים, ואלו גייסו לעבודות כפייה את יהודיה, אשר היו נתונים גם למעשי שוד מצד האוקראינים המקומיים. עם העברת השליטה בעיירה לידי הגרמנים בספטמבר 1941 מונה בה יודנרט, וחודש לאחר מכן רוכזו יהודי העיירה בגטו שהוקם בה, תוך חיובם בתשלומי כופר ובעבודות כפייה, חלקן במחנות עבודה. בקיץ 1942 הובאו לגטו שבעיירה מאות יהודים שגורשו מיישובי הסביבה.
ב-26 בספטמבר 1942 שולחו כ-900 מיהודי הגטו שבעיירה למחנה ההשמדה בלז'ץ, תוך רצח היהודים הקשישים וחברי היודנרט בשעת האקציה. באוקטובר 1942 גורשו כ-500 עד 600 יהודים נוספים מהעיירה לגטאות הסביבה. אחר היהודים שהסתתרו בעיירה ובסביבותיה ערכו הגרמנים והאוקראינים מצוד בן מספר חודשים, תוך רצח הנמצאים.
אנדרטה לזכר יהודי יז'ייז'אני (אוז'יראן) שנספו בשואה, בבית העלמין בחולון
חיווט חשמלי

חיווט חשמלי בתוך אורגן האמונד
חיווט חשמלי או תיול חשמלי הוא מונח המתאר הן את כלל הרכיבים המיועדים להולכת זרם חשמלי בתוך מערכת, והן את הפעולה הנעשית להתקנתם. אדם העוסק בחיווט נקרא "חווט". המונח מתאר מוליכים אשר מורכבים בנפרד מהמערכת ועל פי רוב ניתנים לפירוק והתקנה מחדש (להבדיל, למשל, מקווי ההולכה במעגל מודפס).
מבנה החיווט

החיווט עשוי מתילים מוליכים מבודדים או חשופים. התיילים מקשרים בין הרכיבים השונים שבמערכת ומאפשרים את הגעת הזרם החשמלי אליהם, על פי תוכנית או תרשים קבועים מראש של המערכת.
מבנה החיווט > תכונות החיווט

התאמת התיילים לזרם העבודה ולמתח הצפוי בהם: עצמת זרם העבודה קובעת את שטח החתך של התיילים, המתוכנן כך שהתיילים לא יתחממו כתוצאה מהזרם שעובר בהם (בדומה לגוף חימום) עד כדי פגיעה מכנית בתיל או בבידוד (אם יש) או אף הצתה של חומרים דליקים שעשויים להמצא במערכת.
בידוד חשמלי שימנע התחשמלות או זליגת זרם לא רצויה. סוג הבידוד נגזר ממבנה המערכת ומהמתח הצפוי בה. תיילים יכולים להיות חשופים לחלוטין אם מדובר למשל במערכות במתח נמוך מאוד (למשל וולטים בודדים, כמו בפנס) או דווקא במערכת במתח כה גבוה שלא מאפשר גישה למערכת (כמו על עמודי חשמל), או עם בידוד מובנה בייצור התיל (כבכבל חשמלי).
סימון ברור של תפקיד התיל: הסימון צריך להבהיר מהו מתח העבודה של המוליך, ואילו רכיבים הוא מחבר. הסימון נעשה בדרך כלל באמצעות צבע הבידוד של המוליך, הדפסת טקסט על גבי הבידוד, וסימון באמצעים שונים (כמו דגלונים או לוחיות מתכת) לאורך המוליך ובפרט בקצותיו.
מבנה החיווט > מערכות בהן משמש חיווט

מכונות
מכשירי חשמל
מבנים
כלי תחבורה
תחנות משנה
מבנה החיווט > התקנה

צורת ההתקנה של החיווט תלויה בעיקר בסוג המערכת אותה הוא משמש.
במוצרי מדף החיווט מורכב ומחובר במקום הייצור, בדרך כלל המוליכים החשמליים מחוזקים באמצעים פשוטים לדפנות המוצר. לעיתים נעשה שימוש בתיילים מחומר קשיח יחסית כגון אלומינים או נחושת עם שטח חתך משמעותי, ועצם הקשיחות של המוליך מונעת את תזוזתו בתוך המוצר.
במוצרים טרומיים עשוי החיווט להיות מורכב על המוצר בכל אחד מהשלבים של בניית המוצר - תלוי בצרכן. לדוגמה, אוטובוס עשוי להמכר כמוצר מושלם הכולל את החיווט החשמלי המלא, או שהחיווט החשמלי יותקן בו על ידי המשתמש הסופי בהתאם לצרכיו הייחודיים. במוצרים כאלה החיווט מותקן בדרך כלל בתוואי ייעודי עבורו, לעיתים בתעלות סגורות, שנועד לחזק אותו לגוף המוצר ולמנוע השפעה הדדית בינו לבין מערכות אחרות או פגיעה פיזית בו.
במבנים, ישנן מספר דרכים להתקנת חיווט. הדרכים נחלקות לשלושה סוגים עיקריים:
התקנה גלויה: המוליכים מוצמדים למשטחים כקירות וריהוט קבוע באמצעות חבקים, לעיתים בתוך צינור או תלויים בחלל המבנה. שיטה זו קלה מאוד לביצוע ולתפעול, אך פגיעה מאוד לנזקים מכניים, ויש המחשיבים אותה ללא-אסתטית.
התקנה חשיפה: המוליכים מותקנים במקומות שניתן להגיע אליהם על ידי הסרה של מחיצה - למשל מעל תקרה תותבת או בגומחות סגורות באמצעות דלת. המוליכים יכולים להיות מקובעים באמצעות חבקים, מושחלים בצינורות, מונחים בתעלות או על גבי מגשים. שיטה זו קלה ליישום ומאוד "סלחנית", מאפשרת תפעול קל במיוחד וגמישות של המערכת, ללא סכנת פגיעה בחיווט וללא השפעה אסתטית על המבנה. שיטה זו היא הפופולרית ביותר במבנים מורכבים ומרובי מערכות.
התקנה סמויה: המוליכים מותקנים באדמה (בתוך צינור או ישירות), מתחת לריצוף ובתוך קירות (בתוך צינורות) - בשיטה זו המערכת מוגנת בצורה מרבית, אולם אינה גמישה ועלולה להתגלות כקשה לתפעול תקלות - נדרשת רמת ביצוע גבוהה של המובלים על מנת שיהיה ניתן לתפעל את החיווט.
מבנה החיווט > תוואי

תוואי החיווט מושפע מאוד ממבנה המערכת. על אף שחיבור כל שני רכיבים בקו הקצר ביותר האפשרי הוא החסכוני ביותר הן בעלות המוליכים והן בהפסדי הספק חשמלי (שעלולים להיות משמעותיים במערכות שעובדות בזרמים נמוכים במיוחד), הרי שברוב המערכות זה בלתי אפשרי טכנית, אם כי לתכנון טוב נחשב חיווט בתוואי הקצר ביותר האפשרי בהינתן המגבלות של המערכת. על פי רוב, נבחר תוואי החיווט בצורה שתמזער ככל האפשר את ההפרעה לרכיבי המערכת, ושתקל ככל האפשר על התקנתו. מגבלה נוספת על התוואי היא המבנה של המוליכים שעשוי להגביל את רדיוס הכיפוף האפשרי שלהם - בעיה נפוצה מאוד בפתילי הזנה של מכשירי חשמל קטנים.
במוצרים, תוואי החיווט קבוע ומתוכנן מראש. במבנים, חלקים מהתוואי נקבעים מראש, וחלקים נקבעים אד-הוק במהלך ביצוע העבודה, בהתאם למצב המתקן בפועל ועל פי כללים מחייבים.
במערכות בהן נדרשת כמות משמעותית של חיווט, מתוכנן התוואי בדרך כלל בתצורת עץ - כלומר רוב החיווט מרוכז במובל אחד גדול, וממנו מתפצל ל"ענפים" ההולכים וקטנים עד לרכיבים השונים.
מבנה החיווט > תוואי > הפרדת מערכות

במערכות בהן קיימים רכיבים בעלי יעוד מסוים, נדרש לעיתים לבצע הפרדה ולחווט את הרכיבים בתוואים נפרדים. דוגמה לכך הוא מתקן בו קיימות מערכות חשמל במתחים שונים, מערכות המשמשות לשגרה או לשעת חירום, ועוד.
תהליך החיווט

לתהליך החיווט שני שלבים עיקריים:
התקנת המוליכים.
חיבור המוליכים לאביזרי המערכת.
לעיתים קרובות מתווסף שלב ביניים של עיבוד קצות המוליכים.
התקנת המוליכים נעשית על ידי הכנסתם או השחלתם בתוואי המיועד להם. במערכות המיוצרות באופן סדרתי יוכנו בדרך כלל המוליכים מראש - יחתכו באורך המתאים בדיוק ליעודם והקצוות יעובדו מראש. במערכות אחרות המוליכים מגיעים ארוזים כסליל, נמשכים מתוך הסליל לאורך התוואי ונחתכים באופן שיאפשר את עיבוד הקצוות וחיבורם לאחר מכן. במקרים רבים, התקנת החיווט במערכת מתבצעת הרבה לפני התקנת שאר האביזרים, וזאת מכיוון שהחיווט קל יחסית להתקנה, תופס נפח קטן ומהווה אילוץ משני בלבד למערכת. מיד לאחר התקנת המוליכים הם מסומנים בסימון ברור שיאפשר זיהוי של תפקיד המוליך ואת שני קצותיו.
עיבוד קצה המוליך תלוי במבנה המוליך. מטרת העיבוד לוודא שחיבור המוליך לאביזר יהיה בר קיימא, לא יתרופף ולא יתנתק. רוב המוליכים עשויים מסגסוגות של נחושת או אלומיניום, שהן רכות יחסית ולכן עשויה צורתן להשתנות. שיטות העיבוד הנפוצות הן התקנת שרוול או נעל כבל. בשלב הראשון, יקולף הבידוד מקצה המוליך באופן שיחשוף את המוליך עצמו, ובשלב השני יחובר רכיב מקבע באמצעות צימות או הברגה, המנצלים את הרכות היחסית של המוליך לקיבוע הרכיב אליו (הרכיב ננעץ במוליך כמו שקרס דיג ננעץ בדג).
השלב האחרון הוא חיבור המוליכים לאביזרים השונים. החיבור יכול להעשות על ידי נעיצת המוליך במָחבַּר מהיר, הלחמה, ריתוך, הידוק באמצעות בורג או מהדק, השחלה על מוט הברגה והידוק על ידי אום, ועוד.
מכיוון שלעיתים המחווט אינו יכול לראות את המוליך לכל אורכו, בין אם משום שמדובר במערכת גדולה מאוד, או שחלק מהמוליכים מוסתרים או אף מוליכים רבים מותקנים ביחד כ"צמה", יש חשיבות רבה בשלב החיבור לסימון הברור של המוליכים.
צבעי חוטי החשמל

במדינות רבות מחייבת האסדרה בתחום החשמל שימוש במוליכים מבודדים המיועדים למערכות מתח נמוך (בדרך כלל בין 50 ל-1000 וולט, תלוי במדינה) עם בידוד בצבעים מסוימים.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| תקן | מדינה / אזור | הארקה | מוליך נייטרלי (N) | פאזה L1 | פאזה L2 | פאזה L3 | הערות |
| תקנות החשמל (התקנת מוליכים) | ישראל |  |  |  |  |  | החוק מחייב חום, השילובים הללו התקבלו |
| IEC 60446   EN 60446   BS 7671 | האיחוד האירופי, בריטניה, סינגפור, רוסיה, הונג קונג, אוקראינה, בלארוס, קזחסטן |  |  |  |  |  |  |
| BS 7671 (ישן) | בריטניה, הודו, פקיסטן, מלזיה, סינגפור, הונג קונג |  |  |  |   |  | עברו לתקנים אירופאיים |
| AS/NZS 3000 | אוסטרליה, ניו זילנד |  |  |  | כל צבע (למעט צהוב-ירוק, ירוק, שחור ותכלת) | כל צבע (למעט צהוב-ירוק, ירוק, שחור ותכלת) | המלצה |
| AS/NZS 3000 | אוסטרליה, ניו זילנד |  |  | כל צבע (למעט צהוב-ירוק, ירוק, שחור ותכלת) | כל צבע (למעט צהוב-ירוק, ירוק, שחור ותכלת) | כל צבע (למעט צהוב-ירוק, ירוק, שחור ותכלת) | אופציונאלי |
| AS/NZS 3000 | אוסטרליה, ניו זילנד |  |  |  |  |  | מקובל |
| GB50303   GB50258 (ישן) | סין |  |  |  |  |  | מקובל |
| NEC | ארצות הברית |     |     | כל צבע | כל צבע | כל צבע |  |
|  | ארצות הברית |  |  |  |  |  | מקובל |
| CEC | קנדה |     |     |  |  |  | מקובל |
| JIS | יפן |     |        | כל צבע | כל צבע | כל צבע |  |
|  | יפן |     |  |  |  |  | תקן ממשלתי |
|  | קוריאה הדרומית |  |  |  |  |  |  |
ראו גם

ליפוף מנועים
תרשים המתאר חיווט של נורה חשמלית, מפסק ועמעם (דימר). הנקודות השחורות מסמלות את נקודות החיבור של המוליכים.
רדיו מחווט באמצעות תיילים חשופים, 1920
חשמלאים מהדקים גידים של כבל חשמלי בתוך ארון סעף בעזרת מד מומנט
חשוב על זולתך (שיר)

המשורר מחמוד דרוויש
חשוב על זולתך (בערבית: فكر بغيرك - פַכִּר בִּעַ'יְרִכַּ) הוא שיר מאת המשורר והיוצר הפלסטיני מחמוד דרוויש, שהתגורר בחיפה במעמד של תושב קבע. השיר פורסם בקובץ השירים בשם "כפרחי השקד או רחוק יותר" בשנת 2005.
נושא השיר

השיר פונה אל מצפונו של האדם וקורא לו: אתה האיש החי את חייך ומרוכז בדאגה לעצמך, חשוב על זולתך, על האנשים החלשים הזקוקים לטיפול ותשומת לב, ושגורלם לא שפר עליהם כשלך. חשוב עליהם בעודך חי את חייך, ומבצע את פעולות היומיום השגרתיות.
כשאתה שב אל הבית, ביתך, חשוב על זולתך
(אל תשכח את עם-האוהלים)
ניתוח השיר

כותרת השיר "חשוב על זולתך" מנוסחת כפועל בלשון ציווי, ומדגישה את המסר העיקרי שהמשורר מנסה לשלוח אל המקבל. סגנון פנייה זה הופך את המשורר למטיף ומדגיש את הרפורמה החברתית אליה הוא שואף, ליצירת קהילה טהורה, ללא אנוכיות, נטולת פגמים ושחיתות.
חזרתו של המשפט בכל פסוק נדמה כצלצול של פעמון אזעקה החוזר ומזכיר לשומע את האמת ואת החובה המוטלת עליו. מטבע הלשון הזו באה כצעקה המעירה את מצפונם הנעדר של בני האדם.
קריאתו של המשורר כפי שהיא משתקפת בנוסח השיר, אין משמעה שעל האדם לבטל את מחויבויותיו, צרכיו וצרותיו, אלא קוראת לו לתת ככל יכולתו, וְלוּ מהמעט שבידו, וְלוּ רַק במחשבה על זולתו.
בספר הדן ביצירתו של דרוויש, "מחמוד דרוויש: אני לא יכול לשכוח" (בערבית: محمود درويش: عصي علي النسيان), מאופיינת שירתו ככזו ההופכת נושאים פוליטיים לנושאים אנושיים ודנה בגורלו של האדם. יצירתו, העוסקת רבות בגורל העם הפלסטיני, דנה באתגרי הקיום מנקודת מבט אנושית.
קובץ השירים "כפרחי השקד או רחוק יותר" בו מפורסם השיר, נכתב בתקופה הקרובה למותו, וניכר בו הכאב שליווה תקופה זו בחייו.
ביצועים לשיר

השיר הולחן על ידי מירה עווד ומרסל ח'ליפה (אנ') ובוצע על ידם ועל יד מבצעים שונים, בין היתר בטקס יום הזיכרון הישראלי פלסטיני בשנת 2017 ובטקס אקו"ם 2017.
ראו גם

מחמוד דרויש
תעודת זהות (שיר)
לקריאה נוספת

מחמוד דרוויש, מחמוד דרוויש - חמישים שנות שירה, תרגום: ראובן שניר, הוצאת קשב, 2015
הערות שוליים

↑  מחמוד דרוויש, כפרחי השקד או רחוק יותר, ריאץ'  אלרייס לפרסום ספרים, 2005, עמ' 15-16
1 2  סמיר אלגונדי, חשוב על זולתך למחמוד דרוויש, באתר אלוטן, ‏13.12.2009
↑  עאאשה סולטאן, חשוב על זולתך, באתר אלביאן, ‏26.11.2017
↑  מיצ'יל סעאדה, מחמוד דרוויש: אני לא יכול לשכוח, הוצאת ריאץ' אלרייס, 2009, עמ' 116-117
↑  מיציל סעאדה, מחמוד דרוויש:אני לא יכול לשכוח, ריאץ לפרסום ספרים, 2009, עמ' 53
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חשוב על זולתך (שיר)".
ציור קיר בהשראת השיר ברחוב נתן בחיפה.
טריגווה גראן

טריגווה גראן באנטארקטיקה, (1911)
ינס טריגווה הרמן גראן (בנורווגית: Jens Tryggve Herman Gran ‏ 20 בינואר 1888 - 8 בינואר 1980) היה טייס, מגלה ארצות וסופר נורווגי. גראן היה המומחה לסקי במשלחת טרה נובה של סקוט בשנים 1913-1910 והיה האדם הראשון שטס מעל הים הצפוני.
טריגווה גראן נולד בברגן, נורווגיה, למשפחה אמידה בעלת עמדת בולטות בתעשיית בניית הספינות. אבי-סבו ינס גראן ברלה (1828-1758) ייסד מספנה ברובע לאקסבוג בברגן. אביו, בעל המספנה, מת כשטריגווה היה בן חמש. בשנת 1900, לאחר לימודים בברגן ובלילהאמר, נשלח גראן למשך שנה לבית ספר בלוזאן, שווייץ, שם למד גרמנית וצרפתית. כעבור שלוש שנים, פגש את וילהלם השני, קיסר גרמניה, אורח תדיר במשפחות חבריו של טריגווה. המפגש עם הקיסר הטביע את רישומו על הנער בן ה-14, שמאותו רגע ואילך השתוקק להיעשות לקצין בצי. הוא נכנס ללמוד בקולג' של הצי בשנת 1907 וסיים אותו באביב 1910.
חיים אישיים

גראן התחתן שלוש פעמים. תחילה ב-1917 עם השחקנית לילי סנט ג'ון, נישואים שהתפרקו בשנת 1921; בפעם השנייה התחתן ב-1923 עם אינגבורג מייניך (1997-1902), שילדה לו שתי בנות. לאחר התפרקות נישואים אלה, התחתן בפעם השלישית והאחרונה עם מרגרט שנהיידר, ציירת פורטרטים ידועת-שם. מנישואים אלה נולד ב-1944 בן, הרמן.
טריגווה גראן מת בביתו שבגרימסטד, נורווגיה, בשנת 1980, בן 91.
הנצחה

בשנת 1971, במפרץ קרודן שבאברדשייר שבסקוטלנד, הוסר הלוט מעל לוח, המנציח את המראתו משם לטיסה הראשונה שחצתה את הים הצפוני ביולי 1914.
הר גראן באזור חוף סקוט של ארץ ויקטוריה שבאנטארקטיקה נקרא על שמו של טריגווה גראן.
הערות שוליים

↑  רולנד הנטפורד, "המקום האחרון עלי אדמות", עמ' 267 (באנגלית)
↑  אפסלי צ'רי-גארארד, "המסע הגרוע ביותר העולם", עמ' 578 (באנגלית)
↑  מידע גאוגרפי והיסטורי על הר גראן באתר הסקר הגאולוגי של ארצות הברית
| --- | --- |
בקרת זהויות :  NLI: 987007279135005171  BIBSYS: 90081345  BnF: cb17836526n (data)  GND: 1025953258  ISNI: 0000 0000 7902 3096  KulturNav: 2dac9893-10f9-4569-9b93-e0cad2ebb2d8  LCCN: n80009073  NTA: 074301721  SNAC: w6p13cj7  SUDOC: 110808118  Trove: 1166378  VIAF: 93944590   WorldCat (עם VIAF): 93944590 
בלריו 11-2, דגם המטוס שגראן הטיס
חמשת הקאנונים

חמשת הקאנונים היו עקרונות ששימשו את הרטוריקן לפי הרטוריקה הקלאסית. חמשת הקאנונים הם: המצאה (Inventio), ארגון (Dispositio), סגנון (Elocutio), זכירה (Memoria), מסירה (Pronuntiatio).
המצאה

ההמצאה, או ה'גילוי', עניינה מציאה וגילוי של טיעונים שבכוחם לשכנע. מדובר בחקר השיטות הרטוריות שניתן להכניסן לתוך נאום, או להשתמש בהן במהלך ויכוח. לא מדובר על התוכן של הטענות אלא על המבנה של הטענות, בהתקבצן יחד ליצירת טיעון. אחת המטרות של ההמצאה היא גילוי של אתרי-טיעון.
ארגון

לאחר שהנואם יודע על מה הוא מתכוון לנאום, ולאחר שהוא מצא את הטיעונים שישמשו אותו בנאומו, הוא עובר לשלב הארגון של החומר. רטוריקנים קלאסיים, כמו קיקרו וקווינטיליאנוס, כתבו רבות על הארגון היעיל של הנאום, באופן בו תגבר יכולתו לשכנע. מבנה הנאום המקובל על-פי-רוב בכתביהם מחלק את הנאום לשישה חלקים:
מבוא (Prooimion). על הנאום לפתוח בהצגת הנושא. חלק זה איננו חלק מהנאום גופו, הוא משמש כמבוא המכין את הקהל להמשך הדברים שיבואו. בפתיחה מקבל הקהל מידע על מטרות הנואם. לדוגמה: "בכוונתי לדבר על ליגליזציה של סמים קלים."
פתיח. בשלב זה הנואם מסביר מעט על נושא הנאום, מראה על חשיבותו ויוצר קשר ראשוני עם הקהל.
הצגה של הטיעונים שיבואו בגוף הנאום. בשלב זה הנואם לא טוען את הטיעונים גופם אלא רק מאזכר את הטיעונים שיבואו בהמשך הנאום. לדוגמה: "בכוונתי לטעון בעד השימוש בסמים קלים, ואביא לכך מספר טיעונים: טיעון חוקי, טיעון מוסרי וטיעון חברתי."
גוף הנאום. שלב זה מחולק אף הוא לשני חלקים:
הבאת נימוקים המצדדים בעמדת הנואם. בשלב זה הנואם מביא ראיות, סיפורים ודוגמאות בעד או נגד הנושא עליו הוא מדבר.
הפרכות אפשריות שיכולים לטעון כנגד טיעוניו שהובאו בנאום.
שלב המסקנות.
סיכום. בשלב זה הנואם חוזר על ראשי הפרקים של הדברים שבאו בגוף הנאום. יתרונות הסיכום הן לחזק את ההבנה של הדברים שנאמרו בגוף הנאום, לאלו שלא הבינו את הכל במהלכו ולאפשר את זכירת הדברים.
סגנון

הסגנון דן על הצגת הנושא באופן שיהיה נכון לפי כללי הדקדוק, בחירת המשלב הלשוני של הנאום, בהתאם לקהל-היעד, הקישוטים הלשוניים והאמצעים הפיגורטיביים.
זכירה

הזכירה שימשה לזיכרון של אתרי-טיעון, כך שבשעת נאום או ויכוח יוכל הנואם לשלוף מבנה טיעוני לצרכיו.
מסירה

כלל זה קשור לאופן המסירה של הדברים. לעיקרון הזה יש נגיעה לאינטונציה והמצלול, שפת גוף ועוצמת הקול, כשמדובר בנאום חי, ולכללי הפיסוק כשמדובר בנאום כתוב.
יחסי אפגניסטן–לבנון

| יחסי אפגניסטן–לבנון |
| --- | --- |
אפגניסטן: לבנון


אפגניסטן: לבנון
שטח (בקילומטר רבוע)
652,230: 10,400
אוכלוסייה
42,945,992: 5,816,885
תמ"ג (במיליוני דולרים)
14,502: 17,937
תמ"ג לנפש (בדולרים)
338: 3,084
משטר
אמירות איסלאמית: רפובליקה

יחסי החוץ בין אפגניסטן ללבנון הם היחסים הבילטראליים בין אפגניסטן ללבנון.